Tartu Tudengipäevade projektijuhi Jaan Naaberi sõnul on kõik ettevalmistused sügiseseks vaimupuhkuseks tehtud ja Tartu Sügispäevad võivad alata esmaspäeva hommikuse Avatuuduga. "Eelseisev nädal erineb kindlasti tavalisest õppenädalast," ütles tudengipäevade  programmijuht Kerli Käärt. Ta lisas, et nädal tuleb aktiivne ja huvitav ning toob tudengile loomingulisust, eneseületamist ning avastamis- ja katsetamisrõõmu. Käärti sõnul peaks igaüks leidma festivalist killukese kunsti. Projektijuht aga loodab, et tudeng leiab omale kiirete loengute vahelt aega väikseks vaimukosutuseks.